I dag nærmer strømprisen seg to kroner

I Nord-Trøndelag våkner innbyggerne i dag til en strømpris på 189 øre.

DYRT: Folk må belage seg på å betalte dyrt for strømmen i vinter. Foto: Scanpix Vis mer

Publisert: Oppdatert: 5. mai 2015 08:54 , Publisert: 14. desember 2010 10:00

Strøm-marerittet ser ikke ut til å ta noen ende: Nå nærmer deler av Midt-Norge seg en strømregning på to kroner kilowattimen.

- Det er tre forhold som gjør at vi prisene nå stiger, sier kommunikasjonsdirektør Siw Hauge i Nord Pool Spot AS.

- Det er fortsatt kaldt i Europa og meldt fortsatt kaldt i Skandinavia. Det er fortsatt problemer med atomkraft-tilførselen fra Sverige. I tillegg er en kabel mellom Danmark og Tyskland ute av funksjon, sier hun.

LES OGSÅ:

Venter dobbel strømpris i Desember

Atomkrafttrøbbel

- Jeg deler den analysen. Vi ser fortsatt at svensk atomkraft-trøbbel gir høye strømpriser, sier pressetalsmann Knut Fjerdingstad i Statkraft.

Dette kommer på toppen av rekordlav vannstand i norske magasiner.

- Etter de siste økningene ligger den ekstra strømregningen i vinter an til å bli 8300 kroner pr. husstand. Da har vi regnet på merkostnadene for en normal enebolig som fyrer med strøm, fra november til april, sier redaksjonssjef Geir Ormseth i Dine Penger.

Strømprisen gir stadig større regionale forskjeller, slik det også var under strømkrisen i februar, hvor tilgangen til strøm er desidert dårligst i Midt-Norge.

LES OGSÅ:

Bruker mest strøm på Østlandet

Store variasjoner

I dag koster strømmen 189 øre i Nord-Trøndelag og 180 øre i Sør-Trøndelag og Møre. Den er like høy i nord, men fordi de har momsfritak, er prisen til forbruker en del lavere der.

Men det er Sør-Norge som opplever de minste økningene, men også på Østlandet, Sør-Vestlandet og Vestlandet er prisen nå mellom 116 og 126 øre kilowattimen, inkludert moms, nettleie og avgift.

Kalkulator:

Finn beste fyringsmetode

Ser en bare på strømprisen er den nå oppe i 88,78 øre i snitt i desember. Det er 116 prosent mer enn desember i fjor.

I januar er den forventet å ligge 53 prosent høyere enn i januar i år, mens prisen vil gå ned med fem prosent i februar neste år, sammenliknet med februar, skal vi tro de prisene som markedet i dag har for levering av strøm i februar.

Her kan du lese mer om Eiendom Bolig